recursal/SuperWikiNEXT-32B huggingface dataset:
**Danubius Ioannis filius** (Russice Дунай Иванович) est bylinarum Russicarum persona, *bohatirus*. Duae vel tres fabulae de Danubio narrantur: de certamine eius et Dobryniae Nicetae filii, de ambitione nuptiarum pro Vladimiro et de amore Danubii et Anastasiae Regis filiae.

Certamen Danubii et Dobryniae Nicetae filii sic narratur, ut Dobrynia in agris tentorium pulchram et sumptuosam invenit; postea Danubius, cuius tentorium erat, revertit et pugnam contra hospitem invocatum incepit; Elias Muromensis *bohatiros* stetit et Kioviam in iudicium Vladimiri Solis Praeclari vehit. Vladimirus Danubium in hypogaeum inclusit. 

Notior est de nuptiis Vladimiri et Danubii bylina. Danubius ante regis Lituanici vel Lechici castra sequebatur, et cum Vladimirus nubere voluisset, Dobrynia Danubium liberare rogavit; ambo nuptias Eupraxiae regis Lechici filiae pro Vladimiro ambire profecti sunt. 

Fuit regis Lechici et altera filia, Anastasia, quam Danubius et ante amavit. Ambas Danubius et Dobrynia Kioviam subveherunt, sed in convivio nuptiali duplici Danubius et Anastasia in sagiitas mittendo certant; Anastasia ter per anulum argenteum super caput Danubii positam sagittam miserat, Danubius haec nequit et uxorem interfecit. Cum eam gravidam infant mirabili fuisse cognovisset, in gladium se immisit. Danubius fluvius de sanguine eius ortus est.

Notae
-----

1. ↑  *Danubius, Дунай* nomen in Russia mediaevali in usu erat.
2. ↑  Cf. Stanislai Sarnitii *Descriptio veteris et novae Poloniae cum divisione eiusdem veteri et nova...*, Cracoviae 1585, p. 34.
3. ↑  Russice *Nastas'ja Korolevišna*.
4. ↑  *Apraksa* in bylinis.

Nexus externi
-------------

* De Danubio Ioannis filio in *Lexico encyclopaedico Brockhaus et Efron* **(Russice)**
* De Danubio Ioannis filio in *Poesi epica Russica* Vladimiri Propp **(Russice)**
**Corinna** (Graece Κόριννα, diminutivum a κόρα 'puella') fuit poetria Graeciae antiquae. Quando vixerit disputatur: opiniones a quinto usque ad tertium saeculum a.C.n. variant.

Vita
----

Corinna Tanagra Boeotiae oriunda erat, ubi antiquitate Pausania teste (IX 22, 3) statua eius inveniebatur. Sunt, qui eam tertio saeculo vixisse putent, quia pauca carmina conservata cum lingua orthographiaque huius temporis congruant. Alii eam Pindari coaequalem fuisse credunt (saeculo quinto a.C.n. ineunte). Factum memoratu dignum a pluribus scriptoribus (Pausanias, Plutarchus, Aelianus) traditum inducunt certamen inter Corinnam Pindarumque fuisse.

Opera
-----

Corinna numerosa carmina scripsit, quorum autem sola papyri fragmenta et verba ab aliis scriptoribus (Hephaestion, Apollonius Dyscolus) allata tradita sunt. Argumenta e mythologia Graeca sumpta effingebat, imprimis fabulas ad Boeotiam pertinentes (Septem contra Thebas, Oedipus, Heracles, Orion). Papyrus anno 1906 Hermupoli in Aegypto inventa versus continet, quibus certamen artificis inter montes Boeotiae Cithaeron et Heliconem celebratur. Stilus eius simplex, exemplis ornatus ac venustus est. Versus reliqui proprietates dialecti Boeoticae (sicut mutationem vocalis η in αι).

Receptio
--------

Verisimiliter Hellenismo editio operum quinque librorum nomine *Carmina* (μέλη) facta est. Decima poetria Alexandriae canoni „novem poetarum lyricorum" annumerata est. A poetis Romanis exemplum poeseos simul doctae ac simplicis habebatur (Propertius II 3, 21). Publius Ovidius Naso in eius honorem principalem *Amorum* personam *Corinnam* appellavit.

Praenomen „Corinna" a poetria Graeca repetit.

Editiones
---------

* Denys Lionel Page: *Poetae Melici Graeci*. Clarendon Press, Oxoniae 1975

Bibliographia
-------------

* Andreas Bagordo: *Korinna*. In: Bernhard Zimmermann (Ed.): *Handbuch der griechischen Literatur der Antike*, Vol. 1: *Die Literatur der archaischen und klassischen Zeit*. C. H. Beck, Monaci 2011, ISBN 978-3-406-57673-7, p. 246–249
* Derek Collins: *Corinna and mythological innovation*. In: *Classical Quarterly* 56, 2006, p. 19–32
* Albrecht Dihle: *Griechische Literaturgeschichte*. 2. editio, Monaci 1991, ISBN 3-406-34887-4
**Marcellus** fuit praefectus Iudaeae anno 36/37 a legato Syriae Lucio Vitellio designatus postquam ille priorem praefectum Pontium Pilatum a Samaritanis de vi accusatum Romam remisit. Utrum Marcellus verus praefectus fuerit an Vitelli legatus *pro praefecto* tantum egerit donec successor Pilato ab Augusto daretur adhuc disputatur. Certe Syriae legatis ordinariis praefectos Iudaeae nec a munere amovere nec creare licebat ː at Vitellius imperium maius a Tiberio acceperat quod in omnibus provinciis orientalibus praevaleret. Quin etiam Marcellus non *eparchos* aut *epitropos*, sed *epimelêtês* a Flavio Iosepho Graece dicebatur quod vocabulum de praesidibus Romanis non nisi semel alibi adhibet scriptor rerum gestarum Iudaicus et Vitellius ipse Hierosolyma venit ut novum sacerdotem Iudaeis imponeret, dimisso Iosepho Caiapha a Pilato creato. Successorem Marcello Caligula Marullum quendam misit. Nihil igitur de illo Marcello accepimus praeter nomen.

Fontes
------

* Flavius Iosephus, *Antiquitates Iudaicae* 18.89 et 237.

Si vis plura legere
-------------------

* S. J. De Laet, 'Le successeur de Ponce Pilate', *L'antiquité classique*, 1939(8) :413-419 NB Haec vetus publicatio (1939) qui praesides Iudaeam ante Claudium imperatorem regebant procuratores adhuc nominabat non praefectos ut hodie ex inscriptione Caesareae reperta fieri solet. Praeterea coniecturam proponit, Marcellum eundem hominem esse atque Marullum a Caligula designatum ut ei succederet ː quae opinio etiamsi a Smallwood olim approbata est hodie a plerisque eruditis reicitur, in primis quia cum textu Flavii Iosephi non consentit.
* Mireille Hadas-Lebel, *Rome, la Judée et les Juifs*, Parisiis, A. & J. Picard, 2009.
* E. Maria Smallwood, *The Jews under Roman rule : from Pompey to Diocletian*. Lugduni Batavorum : E.J. Brill, 1976 ISBN 90-04-04491-4

Notae
-----

1. ↑  Tacitus *Annales* VI 32,3
2. ↑  Flavius Iosephus *Ant. Iud.* XVIII.90-95.
3. ↑  'The Date of the Dismissal of Pontius Pilate from Judea', *The Journal of Jewish Studies* 1954 ː 12-21
Wikidata Marcellus Ebrard
Res apud Vicidata repertae:Marcellus Ebrard: imagoMarcellus Ebrard: imago
*Nativitas*: 10 Octobris 1959; Mexicopolis  
*Patria*: Mexicum  

**Officium**

*Officium*: Head of Mexico City government, Secretary of Foreign Affairs of Mexico, Member of the Chamber of Deputies of Mexico  
*Munus*: politicus, international forum participant  
*Patronus*: Government of Mexico City, Chamber of Deputies, Institutional Revolutionary Party, Democratic Center Party of Mexico, Federal government of Mexico
**Consociatio**

*Factio*: National Action Party, Institutional Revolutionary Party, Democratic Center Party of Mexico, National Regeneration Movement  

**Familia**

*Coniunx*: Mariagna Prats, Rosalinda Bueso  

**Memoria**

*Laurae*: Order of Orange-Nassau  

**Marcellus Ebrard**, vulgo plene *Marcelo Luis Ebrard Casaubón* (Mexicopoli die 10 Octobris 1959 natus) est politicus Mexici.

Proavis e Barceloneta Franciae migratis, alumnus est Collegii Mexicani in urbe natali et scholae nationalis administrationis Parisiensis. Minister a securitate urbis Mexicopolis anno 2000 factus est, praefecto urbi Andrea Emmanuele López Obrador. Cui in officio supremo anno 2006 succedit. Idem López Obrador, praeses Mexici omnis anno 2018 electus, Marcellum Ebrard secretarium a rebus externis selegit. Qui a die 1 Decembris huius anni hoc munere fungitur.

Bibliographia
-------------

Marcellus Ebrard cum delegatis Civitatum Foederatarum mense Octobri 2018 colloquitur
* "Marcelo Ebrard est élu à la mairie de Mexico et prend la tête des manifestations de la gauche" in *Le Monde* (8 Iulii 2006)

Secretarii a rebus externis Mexicani (1920–)

|  |  |
| --- | --- |
|  |  |
| Michael Covarrubias Acosta • Cuthbertus Hidalgo Téllez • Albertus Pani • Aaron Sáenz Garza • Genaro Estrada Félix • Paschalis Ortiz Rubio • Manuel Téllez • Aemilius Portes Gil • Iosephus Angelus Ceniseros • Eduardus Hay • Ezechiel Padilla • Ernestus Hidalgo • Franciscus Castillo Nájera • Iacobus Torres Bodet • Manuel Tello Barraud • Ludovicus Padilla Nervo • Manuel Tello Barraud • Antonius Carrillo Flores • Aemilius Rabasa • Alphonsus García Robles • Santiago Roel García • Georgius Castañeda y Álvarez de la Rosa • Bernardus Sepúlveda Amor • Angelus Ferdinandus Solana Morales • Manuel Camacho Solís • Manuel Tello Macías • Iosephus Angelus Gurría • Rosario Green • Georgius Castañeda Gutman • Ludovicus Ernestus Derbez • Patricia Espinosa Cantellano • Iosephus Antonius Meade Kuribreña • Claudia Ruiz Massieu • Aloisius Videgaray • Marcellus Ebrard
*Opus geopoliticum • Ministri a rebus externis civitatum Americanarum hodiernarum**Capsae cognatae:* Praesides Mexici |
|  |


Praefecti urbi Mexicopoli 1997–

|  |  |
| --- | --- |
|  |  |
| Cuauhtémoc Cárdenas 1997 • Andreas Emmanuel López Obrador 2000 • Marcellus Ebrard 2006 • Michael Angelus Mancera 2012 • Claudia Sheinbaum Pardo 2018 |
|  |
Wikidata Edemissen
Res apud Vicidata repertae:Edemissen: insigneEdemissen: insigne
*Civitas*: Germania  
*Locus*: 52°22′0″N 10°16′0″E  
*Numerus incolarum*: 12 502  
*Zona horaria*: UTC+1, UTC+2  
Situs interretialis  

**Gestio**

*Praefectus*: Tobias Faust  
*Procuratio superior*: Circulus Peine  

**Geographia**

*Superficies*: 103.79 chiliometrum quadratum, 104.12 chiliometrum quadratum  
*Territoria finitima*: Lehrte, Peine, Wendeburg, Didderse, Hillerse, Meinersen, Uetze  

**Tabula aut despectus**

Edemissen: situsEdemissen: situs
Ecclesia Martin Luther in Edemissen
**Edemissen** oppidum Saxoniae Inferioris in circulo Peine situm est. Ad Edemissen etiam vici Abbensen, Alvesse, Blumenhagen cum Klein Blumenhagen, Eddesse cum Klein Eddesse, Edemissen cum Ankensen Berkhöpen atque Oelheim, Eickenrode, Mödesse, Oedesse cum Klein Oedesse, Oelerse, Plockhorst, Rietze cum Klein Rietze, Voigtholz-Ahlemissen, Wehnsen cum Wehnser Horst atque Wipshausen cum Horst pertinent.

Historia
--------

Edemissen anno 1295 primo in actis descriptum est. Postea inter Guelphos et Dioecesem Hildesiensem bellum de agris circa oppidum gestum est. Anno 1802 ad Borussiam pervenit, anno 1807 ad Regnum Westphaliae, anno 1815 ad Regnum Hannoveranum, tum anno 1866 hoc hoc regno iterum ad Borussiam pervenit et anno 1946 pars Saxonia Inferioris facta est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Edemissen** spectant. |

* www.edemissen.de Pagina communis Edemissen (lingua Theodisca)
Wikidata Darabani
Res apud Vicidata repertae:Darabani: insigneDarabani: insigne
*Civitas*: Romania  
*Locus*: 48°11′11″N 26°35′21″E  
*Numerus incolarum*: 11 948  
*Zona horaria*: UTC+2, UTC+3  
Situs interretialis  
*Nomen officiale*: Darabani
**Gestio**

*Praefectus*: Mihai-Alin Gîrbaci  
*Procuratio superior*: Botoșani  

**Geographia**

*Superficies*: 3.4±0.01 chiliometrum quadratum  

**Coniunctiones urbium**

*Urbes gemellae*: Strășeni  

**Tabula aut despectus**

Darabani: situsDarabani: situs
Centrum oppidi Darabani
Darabani situs in circulo Botoşani
**Darabani** est Romaniae oppidum 9.893 incolarum (anno 2011) in Botoşani circulo in Moldavia situm. Ad Darabani etiam vici Bajura, Eșanca et Lișmănița pertinent.

Historia
--------

Darabani nomine *Căbiceni* anno 1546 primo in actis descriptum est, anno 1725 Darabani nomen primum in actis repertum est. Tum ad Principatum Moldaviae pertinuit. Anno 1841 prima schola rustica hic condita est. Ab anno 1861 Darabani pars Romaniae est. Anno 1845 hic 1120 homines vixerunt, quorum magna pars Iudaei fuerunt. Anno 1968 Darabani ad honorem oppidi sublatum est.

Incolae
-------

Anno 2011 hic 9.893 homines habitabant, inter eos 9.433 Dacoromani.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Darabani** spectant. |

* Pagina officialis oppidi Darabani

Notae
-----

1. ↑  Institutum Nationale Statistica Romaniae anno 2011
Schippers Turici anno 2014.
**Daphne** (vulgo: *Dafne*) **Schippers** (nata 15 Iunii 1992 Traiecti ad Rhenum in Nederlandia) est athleta Nederlandica, quae cursu 100 et 200 metrorum necnon heptathlo certat. 

Anno 2013 in ludis mundanis athleticae levis Moscuae tertium locum in certamine heptathlonico adepta est. Insequenti anno in ludis Europaeis Turici in cursu praevaluit, cum nomismata aurea et 100 metrorum et 200 metrorum certaminum consequeretur. In ludis mundanis 2015 primo cursum 100 metrorum tempore 10,83 secundorum cucurrit, quo celerius nulla alia mulier Nederlandica cucurrerat, et in cursu finali vel ocius, tempore enim 10,81, metam transiit et nomismate argenteo affecta est. Iisdem in certaminibus cursum 200 metrorum vicit tempore optimo 21,63, quo celerius duae tantum mulieres cucurrerant: Florentia Griffith-Joyner tempore 21,34 secundorum, atque Maria Jones tempore 21,62 secundorum.

In Olympiis anni 2016 nomisma argenteum in cursu 200 metrorum consecuta est. Anno insequenti in ludis mundanis Londonii habitis primas in cursu 200 metrorum tulit nec non in cursu 100 metrorum aeneum adepta est, quo fit ut omnino undecim nomismata consecuta sit.

Nexus externi
-------------

* Schippers apud IAAF.com (Anglice)


|  |  |
| --- | --- |
|  | **Vicimedia Communia** plura habent quae ad **Daphnem Schippers** spectant. |
**Lucius Volusius Saturninus** (natus anno 38 a.C.n. vel 37 a.C.n. mortuus anno 56) senator Romanus fuit. Patria familiae Lucus Feroniae erat, ubi Volusii villam magnam possidebant. Pater eius Lucius Volusius Saturninus erat. Ipse anno 3 consul suffectus creatus est. Augusto imperatore regnante anno 9/10 proconsul Asiam administravit, tum legatus ignotae provinciae, forsitan Illyrici fuit, tum ad annum 38 aut diutius legatus pro praetore Dalmatiae factus est, denique anno 42 ad mortem anno 56 praefectus urbi Romae erat. Praeterea collegiis sodalium Augustalium et Titiorum interfuit. Senatus Volusio mortuo funus censorium constituit. Tacitus scripsit[1] "*... at L. Volusius egregia fama concessit, cui tres et nonaginta anni spatium vivendi praecipuaeque opes bonis artibus, inoffensa tot imperatorum amicitia fuit.*"  

Filius eius Quintus Volusius Saturninus, consul ordinarius anni 56 fuit[2].

Notae
-----

1. ↑  *Annales* XIII 30
2. ↑  Der Neue Pauly, Stuttgardiae 1999, T. 12/2, c. 324
*Vide etiam paginam discretivam:* Lucus (discretiva)


Wikidata Lucus Fridericianus-Mons Crucis
Res apud Vicidata repertae:Lucus Fridericianus-Mons Crucis: insigneLucus Fridericianus-Mons Crucis: insigne
*Civitas*: Germania  
*Locus*: 52°30′0″N 13°27′0″E  
*Numerus incolarum*: 290 386  
https://www.berlin.de/ba-friedrichshain-kreuzberg/ Situs interretialis  

**Gestio**

*Praefectus*: Clara Herrmann  
*Procuratio superior*: Berolinum  

**Geographia**

*Superficies*: 20.2 chiliometrum quadratum  
*Regiones urbanae*: Mons Crucis, Friedrichshain  
*Territoria finitima*: Pancovium, Mons Lucis, Treptovia-Copenicum, Nova Colonia, Vicus Templi-Mons Amoenus, Bezirk Mitte  

**Coniunctiones urbium**

*Urbes gemellae*: San Rafael del Sur, Kiryat Yam, Porta Westfalica, Stettinum, Chalcedon, Aquae Mattiacae, Angulisamum, Oborishte District  

**Tabula aut despectus**

Lucus Fridericianus-Mons Crucis: situsLucus Fridericianus-Mons Crucis: situs
**Regio Lucus Fridericianus - Mons Crucis** secunda ex duodecim regionibus Berolini est. Condita est duabus pristinis regionibus Luco Fridericiano et Monte Crucis coniunctis post redintegrationem unitatis et Germaniae et urbis Berolini, quae anno 1990. accidit. Lucus Fridericianus ad usque redintegrationem Berolini ad orientalem, Mons Crucis ad occidentalem partem pertinebat.

Spreha fluvius Lucum Fridericianum et Montem Crucis interscindit. Hic in Spreha pons vulgo *Oberbaumbrücke* nostra lingua Pons Trabis Superioris factus est, qui pons in insigni regionis depictus est et ipse insigne regionis est.

Compositio incolarum inter regionis partes differt. Exempli gratia secundum Officium Rebus Statisticis Curandis Berolinense
anno 2002° portio peregrinorum in Monte Crucis fuit 32,8 % , in Lucu Fridericiano 8,7 %. In Crucis Monte plus inter 35 et 60 annos nati sunt quam in Lucu Fridericiano, numerus iuvenum minor est.

Pons trabis superioris qui vocatur ambas pristinas regiones coniungit. Effigies pontis in insigni regionis novae est.

Regiones Berolini

|  |  |
| --- | --- |
|  | Insigne Berolini |
| I Media · II Lucus Fridericianus-Mons Crucis · III Pancovium · IV Carolaeburgum-Wilmersdorfium · V Spandavia · VI Stegelicium-Zelendorfium · VII Vicus Templi-Mons Amoenus · VIII Nova Colonia · IX Treptovia-Copenicum · X Dens Martis-Hellersdorfium · XI Mons Lucis · XII Rennicidorfium |
|  |
*Vide etiam paginam discretivam:* Fanum Sancti Blasii (discretiva)


Wikidata Fanum Sancti Blasii Sarracinescum
Res apud Vicidata repertae:
*Civitas*: Italia  
*Locus*: 41°37′0″N 13°56′0″E  
*Numerus incolarum*: 332  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Frusinas  

**Geographia**

*Superficies*: 31.21 chiliometrum quadratum  
*Territoria finitima*: Castrum Sancti Vincentii, Piciniscum, Piczotum, Castrum Sancti Heliae, Vallis Rotunda, Rochetula Abbatiae  

**Tabula aut despectus**

Fanum Sancti Blasii Sarracinescum: situsFanum Sancti Blasii Sarracinescum: situs
Fanum Sancti Blasii Sarracinescum
**Fanum Sancti Blasii Sarracinescum** (olim *Ecclesia Sancti Blasii*) (Italiane: *San Biagio Saracinisco*) est oppidum Italiae et municipium, circiter 400 incolarum, in Latio regione, in Provincia Frusinati et in media Italia situm. Incolae *Blasiopolitani* appellantur.

Insigne
-------

* Municipium Italiae*Municipium Italiae*

Municipia finitima
------------------

* Bactaria (deinde Rochetula Abbatiae) (Italiane: *Rocchetta a Volturno*) (IS),
* Castrum Sancti Vincentii seu Castrum Samnie (Italiane: *Castel San Vincenzo*) (IS),
* Fanum Sancti Eliae ad Flumen Rapidum (Italiane: *Sant'Elia Fiumerapido*),
* Piceniscum vel Pilzeniscum (Italiane: *Picinisco*),
* Piczotum (seu Castrum Piczoni) (Italiane: *Pizzone*) (IS),
* Vallis Rotunda (Italiane: *Vallerotonda*),

Nexus interni
-------------

* Latium,
* Provincia Frusinas,
* Ciociaria,
* Frusino.

Notae
-----

Nexus externi
-------------

* Situs "La Ciociaria" **(Italiane)**


|  |  |
| --- | --- |
|  | **Vicimedia Communia** plura habent quae ad **Fanum Sancti Blasii Sarracinescum** spectant. |

Pinacotheca
-----------

* Collocatio finium Municipii Fani Sancti Blasii Sarracinescum in Provincia Frusinati.Collocatio finium Municipii Fani Sancti Blasii Sarracinescum in Provincia Frusinati.
*Vide etiam paginam discretivam:* Fanum Sancti Blasii (discretiva)


Wikidata Fanum Sancti Blasii (Liguria)
Res apud Vicidata repertae:
*Civitas*: Italia  
*Locus*: 43°49′7″N 7°38′59″E  
*Numerus incolarum*: 1 305  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Imperiensis  

**Geographia**

*Superficies*: 4.31 chiliometrum quadratum  
*Territoria finitima*: Campus Ruber, Dulcisaqua, Podium Rainaldi, Soldanum, Vallis Bona, Crusia Vallis  

**Coniunctiones urbium**

*Urbes gemellae*: Camps-la-Source  

**Tabula aut despectus**

Fanum Sancti Blasii (Liguria): situsFanum Sancti Blasii (Liguria): situs
Fanum Sancti Blasii (Liguria)
**Fanum Sancti Blasii** (olim *Villa Magister*, deinde *Fanum Sancti Blasii ad Culminem*) (Italiane: *San Biagio della Cima*) est oppidum Italiae et municipium, in Regione Liguria ac in Provincia Imperiensi situm.

Insigne
-------

* Municipium Italiae*Municipium Italiae*

Municipia finitima
------------------

Nexus interni
-------------

* Liguria,
* Provincia Imperiensis,
* Imperia (urbs),

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Fanum Sancti Blasii** spectant. |

Pinacotheca
-----------

* Collocatio finium Municipii in Provincia Imperiensi.Collocatio finium Municipii in Provincia Imperiensi.

Notae
-----

1. ↑  G. Casalis, *Dizionario geografico storico-statistico-commerciale degli stati di S. M. il Re di Sardegna* (Taurinis: Maspero, 1833-1856)
Wikidata Cyzylcia
Res apud Vicidata repertae:Cyzylcia: insigneCyzylcia: insigne
*Civitas*: Kyrgyzstania  
*Locus*: 40°16′0″N 72°3′0″E, 40°15′0″N 72°7′0″E, 40°15′25″N 72°7′41″E  
*Numerus incolarum*: 51 300  
*Zona horaria*: UTC+06:00  
Situs interretialis  
*Nomen officiale*: Кызыл-Кыя
**Gestio**

*Procuratio superior*: Batken Region  

**Geographia**

*Superficies*: 78 chiliometrum quadratum  

**Cyzylcia** (Chirgisice; Кызылкыя et Russice; Кызыл-Кия) urbs in regione Anemopolitana in Chirgisiae parte australi et occidentali est. In limite partis meridionalis vallis Fergănicae, 32 chm a Fergana (Russice; Фергана́ et Uzbecice; *Farg'ona*) distans et 65 chm ab Ose sita est. Urbs antiquorum centrorum una industriae fossoriae carbonariae in Chirgisia est.

Notae
-----

1. ↑   Fons nominis Latini desideratur *(addito fonte, hanc formulam remove)*
2. ↑  Latine *Semita Rubra*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 40°16′0″N 72°3′0″E, 40°15′0″N 72°7′0″E, 40°15′25″N 72°7′41″E • *OpenStreetMap* • *GeoNames* • Encyclopædia Britannica |
**Marcello**, (nata **Adela d'Affry** Friburgo die 6 Julii 1836; mortua die 14 Julii 1879 Castro Maris di Stabia) fuit pinctrix et sculptrix Helvetica praeclara Europa saeculo 19.

Gustavus Courbet: Marcello, 1870

Biographia
----------

Filia comitis Ludovici d’Affry friburgensis et Luciae de Maillardoz filiae Philippi, marchionis de Maillardoz, matre suadente artibus instructa est Friburgo a pinctore Josepho Augusto Dietrich et Roma a sculptore helvetico Henrico Maximiliano Imhof. Die 5 Aprilis 1856 Adela Romae nupsit Carolo Colonna duce Castiglione-Altibrandi. Marito mortuo eodem anno vidua 1859 Lutetiam iter facta est ubi opera nonnulla confecit. Effigiem imperatricis Eugeniae uxoris Napoleonis III pinxit, 1866 duo strongylas Mariae Antoniettae fecit.

Anno 1863 ducessa Adela primum ostentavit operas exhibitione Lutetiae, ab eo tempore nomine **Marcello**. Anno 1866 strongylam *Gorgonam* ex aere factam Londinio ad exhibitionem academiae regalis dedit, octo opera ad expositionem mundanam Lutetiae 1867.

Marcello 1868 Matrito creavit strongylam generalis Milans del Bosch, 1869 Romae sculpturam *Pythiam* qui ornat magnam operam Lutetiae. Saepe itinera per Helvetiam, Italiam et Franciam faciebat. Expositione mundana Vindobonae 1873 eae medalia honoris causa donata est.

Anno 1878 Marcello opera nonnulla urbe Friburgo legavit conditione fundationis museum artium. Haec donatio usque adhuc pars praeclara musei urbis est.

Marcello: Pythia (Opera Lutetiensis)

Opera selecta
-------------

* *Hecate et Cerberus*, sculptura marmorea, circa 1866, hodie Monspessulano posita
* *Pythia*, aes, 1870, Opera Lutetiensi posita
* *Gorgona*, 1865, marmor, museo Friburgi
* *Bianca Capello*, 1863, marmor, museo Friburgi
* *Elisabetta imperatrix Austriae*, 1867, marmor, museo Friburgi
* *Maria Antonietta*, 1866, marmor, museo Friburgi
* *Bianca Capello*, marmor, museo artium Massiliae
* *Bianca Capello*, marmor, Fonte Bleaudi
* *Imperatrix Eugenia*, marmor, museo artium Lugduni

Iconographia
------------

* Jean-Baptiste Auguste Clesinger: *Ducessa Castiglione Colonna*, 1861, marmor, museo Friburgi
* Eduardus Blanchard: *Marcello, Ducessa Castiglione Colonna*, 1877, museo Friburgi
* Georgius Clairin: *Marcello in officina apud Givisiez*, 1871, museo Friburgi
* Gustavus Courbet: *Sculptor Marcello (Ducessa Castiglione Colonna)*, 1870, museo artium Durocortorum

Bibliographia
-------------

* *Marcello, Adèle d'Affry (1836-1879), duchesse de Castiglione Colonna. Catalogue d'exposition (Fribourg, MAHF, 7 novembre 2014 – 22 février 2015; Ligornetto, Museo Vela, 26 avril – 30 août 2015; Musées nationaux du Palais de Compiègne, 16 octobre 2015 – 1er février 2016; Pregny-Genève, Musée des Suisses dans le monde, février – juin 2016)*, Milano 2014.
* Carl Brun: Schweizerisches Künstlerlexikon, I. Band, Nendeln 1967, pag. 13ss.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Marcello** spectant. |

* Musée d'art et d'histoire Fribourg
* Societas Marcello
* Commentatioin *Lexico historico Helvetiae*: Theodisce, Francogallice, Italice
*Vide etiam paginam discretivam:* Lucus (discretiva)


Wikidata Lucus (Aprutium)
Res apud Vicidata repertae:
*Civitas*: Italia  
*Locus*: 41°57′41″N 13°28′7″E  
*Numerus incolarum*: 6 065  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Aquilana  

**Geographia**

*Superficies*: 44.87 chiliometrum quadratum  
*Territoria finitima*: Canistrum, Capistrellum, Civitas Antina, Civitella Rubetum, Transaquae, Avezzanum, Coelanum  

**Coniunctiones urbium**

*Urbes gemellae*: Stains  

**Tabula aut despectus**

Lucus (Aprutium): situsLucus (Aprutium): situs
**Lucus** (-us, *m.*) (alia nomina: *Lucus Agintiae, Lucus Marsicanum, Lucus Marsorum*) (Italiane: *Luco dei Marsi*) est oppidum Italiae et Municipium, in Regione Aprutio et in Provincia Aquilana situm.

Insigne
-------

* Municipium Italiae*Municipium Italiae*

Nexus interni
-------------

* Aprutium,
* Provincia Aquilana,
* Aquila (*urbs*),
* Municipium Italiae.

Notae
-----

1. ↑  Dizionario geografico-istorico-fisico del regno di Napoli, composto dall'Abate Francesco sacco - Di Francesco Sacco

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Lucum** spectant. |
Wikidata Zaporizhia
Res apud Vicidata repertae:Zaporizhia: insigneZaporizhia: insigne
*Civitas*: Ucraina  
*Locus*: 47°51′0″N 35°7′3″E  
*Numerus incolarum*: 710 052  
*Zona horaria*: Eastern European Summer Time, UTC+2, UTC+3, Europe/Zaporozhye  
Situs interretialis  
*Nomen officiale*: Запоріжжя
**Gestio**

*Praefectus*: Anatolii Kurtiev  
*Consilium*: Zaporizhzhia city council  
*Procuratio superior*: Regio Zaporizhiensis  

**Geographia**

*Superficies*: 331 chiliometrum quadratum  
*Regiones urbanae*: Oleksandrivs'kyi raion of Zaporizhzhya, Zavodsky raion of Zaporizhzhya, Komunarskiy raion of Zaporizhzhia, Dniprovskyi raion of Zaporizhzhya, Voznesenivskyi raion, Khortytskyi raion of Zaporizhzhya, Shevchenkovskiy raion of Zaporizhzhya  

**Coniunctiones urbium**

*Urbes gemellae*: Lahti, Birminghamia, Lentia, Azotus, Magdeburgum, Yichang, Belfortium, Overhusa  

**Tabula aut despectus**

Zaporizhia: situsZaporizhia: situs
**Zaporizhia** vel **Transcatarrhactium**, olim **Alexandrovium** (Ucrainice Запоріжжя tr. *Zaporižžja*; Russice Запорожье, tr. *Zaporož'e*) est urbs iuxta Danaprim fluvium sita, sedes administrativa regionis Zaporizhiensis Ucrainae, una ex maioribus in Ucraina meridiana locis administrationis, industriae, humanique cultus. Censu anno 2015 facto, fere 760 milia incolarum habet.

Ecclesia cathedralis Praesidii Dei genetricis Zaporizhiensis
Hic oppidum ab anno 952 iacuit, ut testatur tractatus *De administrando imperio*. A saeculo decimo quinto hoc territorium ad possessiones Cosacorum Zaporoviensium pertinebat. Castellum Imperii Russici *Aleksandrovskaja* (Russice Александровская крепость) anno 1770 constructum est, fortasse ex marescalco Alexandro Golicyn aut magno duce Alexandro Vjazemskij appellatum, quod mox in urbem *Aleksandrovsk* (Russice Александровск) crevit. Hoc nomen usque ad annum 1921 mansit, cum ad Zaporizhiam mutatum est, quod 'ultra cataractas' (за порогами) significat.

Notae
-----

1. ↑  Ioannes Paulus II, *Constitutio apostolica Kharkiviensis-Zaporizhiensis* (2002).
2. ↑  De *за* (Ucrainice *trans*) et *поріг* (*catarrhactes*).
3. ↑  De nomine priore (J. G. Th. Graesse, *Orbis Latinus*, Brunopoli 1972, vol. I, p. 58).

Nexus externi
-------------

|  |  |
| --- | --- |
|  | **Situs geographici et historici:** *Locus*: 47°51′0″N 35°7′3″E • *OpenStreetMap* • *GeoNames* • Thesaurus Getty • Store norske Lexikon • Treccani • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **Zaporizhia** spectant (Zaporizhia, Zaporizhzhia). |

* Situs interretialis administrationis urbis **(Ucrainice)**

Metropoles regionum Ucrainae

|  |  |
| --- | --- |
|  |  |
| Charcovia • Chersonium • Chmielnicius • Circassium • Czernihovia • Czernovicum • Danapris • Donetsk • Eractum • Ivano-Frankivsk • **Kiovia** • Kropyvnyc'kyj • Leopolis • Luceoria • Nicolaopolis • Odessa • Poltava • Pratalia • Sebastopolis • Sumae • Sympheropolis • Tarnopolis • Uzhorodum • Vinnicia • Zaporizhia • Zitomiria |
|  |
**Gennadius Avienus** (natus saeculo 5, mortuus post annum 467) vir publicus Imperii Romani Occidentalis erat.

Familia
-------

Filius eius Flavius Anicius Probus Faustus Iunior, consul anni 490 erat. Filia eius Stephania, cuius filius Rufius Magnus Faustus Avienus Iunior consul anni 502 erat.

Cursus honorum
--------------

Gennadius anno 450 consul erat, una cum imperatore Valentiniano III. Anno 452 una cum Trygetio et Leone I papa ad Attilam regem Hunnorum missus est, ut indutias impetraret. Anno 467 Sidonius Apollinaris Avienum et Flavium Caecinam Decium Basilium *fastgatissimos consulares* nominavit.

Notae
-----

1. ↑  Prosper Tiro Aquitanus Chronicum 752 ad annum 452; Sidonius Apollinaris, Epistulae I 9,1-7
2. ↑  Sidonius Appollinaris, op. cit. I 9,4

|  |  |  |
| --- | --- | --- |
| Antecessores: **Flavius Astyrius et Flavius Florentius Romanus Protogenes**  |  **Consul** 450cumImp. Caesare Flavio Placido Valentiniano Augusto VII | Successores: **Imp. Caesar Flavius Marcianus Augustus et Valerius Faltonius Adelfius**  |
Wikidata Lidoricium
Res apud Vicidata repertae:
*Civitas*: Graecia  
*Locus*: 38°32′0″N 22°12′0″E  
*Numerus incolarum*: 875  
*Zona horaria*: UTC+2, UTC+3  

**Gestio**

*Procuratio superior*: Doris  

**Geographia**

*Superficies*: 47.764 chiliometrum quadratum  
*Territoria finitima*: Eupalium  

**Lidoricium** (Neograece: Λιδωρίκι, Catharevusa: Λιδωρίκιον) est urbicula et ex anno 2011 unitas popularis (δημοτική ενότητα) demi Doridis in regione Graecia Media. Lidoricium, quae usque ad annum 2010 fuit demus proprius, in radicibus montis Aseleni (Neograece: Γκιώνα) et ad flumen Mornum (Μόρνος) sita est.

Situs
-----

Lidoricium ab Amphissam in occidentem versus sita est, ab Itea in boreo-occidentem et a Naupacto in boreo-orientalem versus sita est. Lidoricium ad artificialem lacum Morni iacet aggere anno 1974 perfecto creatum. Lacus Athenis maximam aquae potabilis partem suppeditat. Lidoricium cum Amphissa specu Graeciae longissima (16.5 chiliometra) coniuncta est.

Nexus externi
-------------

* Lidoricium apud "GTP Travel Pages"

Notae
-----
---

**Plantae** — Magnoliophyta

Classis : Magnoliopsida   
Ordo : Fabales   
Familia : Fabaceae   
Subfamilia : Faboideae   
Tribus : Genisteae   
Genus : *Genista*   
Species : ***G. cilentina***   
*Genista cilentina*   
Vals.  

***Genista cilentina*** est rarissima species plantarum florentium familiae Fabacearum, perennis planta, in Cilento genita atque endemica.

Hoc species a Francisca Valsecchi anno 1993 prima descripta est.

Descriptio
----------

Est frutex ramosus, ramis rigidi, striatis, pilosis. Folia sunt trifoliolata, segmentis linearibus, pilosis. Flores flavi et numerosi sunt, in densis racemis dispositi. Bracteolae lanceolatae, villosae ad basim calicis insertae. Calyx campanulatus, 4,5-5 mm longus, pubescentis; labio superiore bipartito, segmentis ovatis, acutis; inferiore longiore, dentis brevibus, acutis, lateralis divaricatis, centrale longiore.

Fructus est legumen ellipticum atque pilosum, legumine quoque 6-7 mm longo, ovato-triangulari, sericeo et unum semen ellipticum 6 mm diametro continente.

Distributio
-----------

Sua distributio restrictissima est: plantae rarissime inveniuntur Cilenti litore, in paucissimis locis petrosis: unum prope Castrum Abbatis, Montem Coracis atque Serram Medianam est, alii tria in rupibus prope Palinuri promontorium (in localitate dicta *Salinae*), Pyxuntum et Isaciam.

Bibliographia
-------------

* Giovanna Abbate et al. "Il Parco del Cilento: ambiente, flora e vegetazione" in *Natura e montagna* vol. 43 no. 1/2 (1996) pp. 19–30
* L. Rosati et al. "Nuove entità per la flora del Cilento e della Campania" in *Informatore botanico italiano* vol. 38 no. 2 (20o6) pp. 457–463 (haec species non recensetur)
* Annalisa Santangelo, Antonio Croce, Sandro Strumia, "*Genista cilentina Vals.*", pars operis "Schede per una Lista Rossa della flora vascolare e crittogamica Italiana" in *Informatore botanico italiano* vol. 44 no. 1 (2012) pp. 230–232
* Franca Valsecchi et al. in *Bollettino della Società Sarda di Scienze Naturali* vol. 29 (1992/3) pp. 255–257

Nexus externi
-------------

|  |  |
| --- | --- |
|  | **Situs scientifici:** Tropicos • NCBI • Biodiversity • Plant Name Index • IUCN Red List |


|  |  |
| --- | --- |
|  | **Vicimedia Communia** plura habent quae ad **Genista cilentina** spectant. |
Terroris accusatio et planctus
**Genocidium Buchae factum** (Ucrainice: *Бучанська різанина*) arguitur series homicidiorum et scelerum bellicorum fuisse, quae Buchae, in vico Ucrainico in regione Kioviensi sito, a copiis Russicis, dum incursio Russica in Ucrainam geritur, mensibus Februario et Martio anni 2022 commissa sunt.

Res palam facta est post diem 1 Aprilis eiusdem anni, postquam copiae Russicae se ex regione Kioviensi receperunt.

Multis civibus illo facinore atrociter necatis Vladimirus Zelens'kyj, agens praeses Ucrainae, hanc rem genocidium et scelus bellicum iudicavit, et Demetrius Kuleba, minister rerum externarum Ucrainae, Iudicium Criminale Internationale invocavit, ut mitterentur, qui ea, quae Buchae facta essent, investigarent. Rectio Russiae contra constanter negat quemquam unum eo loco habitantem ullam violentiam perpessum esse contenditque rem prorsus esse fictam, cum permulta contentionem Russicam falsam esse indicent.

Societas internationalis (h. e. Unio Europaea, Civitates Foederatae, Nationes Unitae, CFAS) homicidium Buchae factum vehementer condemnavit et poenam, quae illud scelus sequeretur, postulavit. Papa Franciscus vero Nationum Unitarum impotentiam animadvertendi in eos, qui Buchae homicidium fecerunt, indicavit. Tamen civitates Europae et Civitates Foederatae et Iaponia Russiam quibusdam poenis oeconomicis affecerunt; aliis autem civitatibus, quae gasii naturalis ex Russia provenientis indigent sicuti Germania, non tam facile licet invectionem gasii naturalis interdicere, id quod rectio Ucrainae claris verbis reprehendit.

Die 7 Aprilis Conventus generalis Nationum Unitarum sententiam tulit, ut Russia ex Consilio iurum humanorum Nationum Unitarum excluderetur.

Notae
-----

1. ↑  War Crimes Watch: Hard Path to Justice in Bucha, Ucraines, Atrocities
2. ↑  Kuleba calls on ICC mission to come to Bucha to collect evidence of Russian war crimes
3. ↑  Bucha killing: Satellite images of bodies site contradicts Russian claims
4. ↑  Le Pape déplore le massacre de Boutcha et l’impuissance de l’ONU
5. ↑  War in Ukraine: Giving Russia money for energy is "blood money" - Ukraine
6. ↑  UN General Assembly votes to suspend Russia from the Human Rights Coucil
Exemplar primorum Daricorum.
Darici posteriores ; rex arcu et hasta instructus currit.
Ultimi Darici ; rex pugione et arcu instructus est.
**Daricus** (Graece δαρεικός aut δαρικός aut δαριχός) fuit nummus aureus Achaemenidarum imperii circa 515 a.C.n. a rege Dario I ad imitationem staterum regis Croesi creata et ex eius nomine appellata. Quinto saeculo a.C.n. et prima parte quarti daricus praecipua moneta aurea in regione occidentali Maris Mediterranei fuit. Ad commercium cum Graecis in primis destinabatur ː in Asia Minore plurimo in usu fuisse videtur.

De pondere et valore in re nummaria Persica.
--------------------------------------------

Ut stateres Lydiorum primi darici circiter 8g pendebant, mox pondus usque ad unum siclum (circiter 8g 35, sexagesima pars minae) auctum est. Ita ratio auri ad argentum erat 13 1/3 et daricus viginti *siglis* (nummis argenteis Persicis) mutabatur. Usque ad Alexandrum Magnum daricus praecipua moneta aurea in regione orientali Maris Mediterranei fuit. Ex auro purissimo fiebat[1].

De typis
--------

Primi darici imagine regis genu subnixi et tela arcu mittentis signabantur, deinde hasta addita atque postremo pugio. Altera pars erat incusa (cava). Quocirca illi nummi a Graecis vulgo τοξόται appellabantur hoc est sagittarii. Unde urbanum dictum regis Agesilai qui dicere solebat se ex Asia multis sagittariorum milibus expulsum esse. Nam Artaxerxes multam pecuniam hostibus Lacedaemoniorum in Graecia dederat ad exercitum parandum[2].

Notae
-----

1. ↑  *Melpomene* 166. Quod exstantibus nummis confirmatur.
2. ↑  Plutarchus, *Agesilaus* XV.8 et *Artaxerxes* XX.4.

Fontes
------

* Herodotus, *Melpomena* 166.

Plura legere si cupis
---------------------

* Ernestus Babelon, *Les Perses Achéménides, les satrapes et les dynastes tributaires de leur empire Cypre et Phénicie*, Rollin et Feuardant, 1893 (Catalogus nummorum Bibliothecae Nationalis Francicae).
* Nicolaus Corfu, "New Thesis for Siglos and Dareikos", in *Proceedings of the XIVth International Numismatic Congress : Glasgow 2009*, 2011 ː 105-113
* Raymond Descat, "L'or perse et l'histoire grecque", *Revue des Études Anciennes*. 1989(91ː1/2)
* Ino Michaelidou-Nicolaou, "Un petit trésor de dariques, Kiti 1978, trouvé à Chypre", *Revue Numismatique*, 2006, 19-23
* E.G. Robinson,"The beginnings of the Achaemenid coinage", *The Numismatic Chronicle and Journal of the Royal Numismatic Society*, 1958 ː 187-193
* Antigoni Zournatzi, "The Apadana coin hoards, Darius I, and the West", *American Journal of Numismatics*, 2003 ː 1-28

Nexus externi
-------------

* Daricus apud Encyclopaediam Iranicam
**Animalia** — Chordata

Classis : Actinopterygii   
Superordo : Acanthopterygii   
Ordo : Gobiiformes   
Familia : Oxudercidae   
Subfamilia : Oxudercinae   
Genus : ***Zappa***   
Species : confluentus   
   

***Zappa confluentus*** est species piscium aquae dulcis ordinis Gobiiformium, endemica in Nova Guinea, ubi solum in inferioribus fluminum Fly, Ramu, Bintunique partibus invenitur. In campestribus lutulentibus quae flumina turbida adiacent videtur.

Species usque ad 4.4 centimetra longa crescere potest.

Etymologia
----------

Genus ex Francisco Zappa, musico Americano, appellatur, "propter eius claram sagacemque primae emendationis Constitutionis Civitatum Foederatarum defensionem."

Notae
-----

1. ↑  Formula:FishBase.
2. ↑  Anglice "for his articulate and sagacious defense of the First Amendment of the U.S. Constitution."
3. ↑  "My true love gave to me. .. a bat species!". CBS News. 9 Decembris 2008 .
4. ↑  Murdy 1989.

Bibliographia
-------------

* Murdy, E. O. 1989. "A taxonomic revision and cladistic analysis of the oxudercine gobies (Gobiidae: Oxudercinae)." *Records of the Australian Museum, Supplement* 11: 1–93. doi:10.3853/j.0812-7387.11.1989.93.
Wikidata Augustinus Moscuensis
Res apud Vicidata repertae:Augustinus Moscuensis: imagoAugustinus Moscuensis: imago
*Nativitas*: 6 Martii 1766; Moscua  
*Obitus*: 3 Martii 1819; Sergiopolis  
*Patria*: Imperium Russicum  
*Nomen nativum*: Алексей Васильевич Виноградский
**Officium**

*Officium*: Metropolitan of Moscow and All Russia, episcopus, Metropolita  
*Munus*: sacerdos, Eastern Orthodox priest, archiepiscopus, orator  
*Patronus*: Moscow Theological Seminary
**Consociatio**

*Religio*: Christianitas Orthodoxa
**Memoria**

*Laurae*: Ordo Alexandri Nevensis, Ordinis Sanctae Annae classis prima, Order of Saint Anna, 2nd class  

**Augustinus**, archiepiscopus Moscuensis et Columnianus, natus Moscuae ut **Alexius Basilii f. Vinogradskij** (Russice *Алексе́й Васи́льевич Виногра́дский*; die 6 (Calendario Iuliano, 17 Gregoriano) Martii anni 1766 et die 3 (Calendario Iuliano, 15 Gregoriano) Martii аnni 1819 ibidem mortuus, clericus Russicus orthodoxus et poeta Latinus fuit.

Vita et opera
-------------

In Academia Slavo-Graeco-Latina educatus erat, ubi et ipse post annum 1802 docuit. In mortem Moyses Humilevski elegiam composuit, post quam nullus clericus orthodoxus Russicus noscitur, qui versus Latine scripserit. Anno 1818 archiepiscopus Moscuensis factus est, sed proximo anno mortuus est.

Nexus externi
-------------

* Elegia in mortem Moyses
* De Augustino in *Encyclopaedia orthodoxa* **(Russice)**
Wikidata Zdravko Krivokapić
Res apud Vicidata repertae:Zdravko Krivokapić: imagoZdravko Krivokapić: imagoZdravko Krivokapić: subscriptioZdravko Krivokapić: subscriptio
*Nativitas*: 2 Septembris 1958; Nikšić  
*Patria*: Mons Niger  

**Officium**

*Officium*: Prime Minister of Montenegro, Minister of Justice and Human and Minority Rights, Minister of Justice and Human and Minority Rights, Member of the Parliament of Montenegro, Member of the Parliament of Montenegro, Minister of Justice of Montenegro, Minister of Justice of Montenegro  
*Munus*: magister, politicus  

**Consociatio**

*Factio*: Ne damo Crnu Goru  
*Religio*: Ecclesia Orthodoxa Serbica
**Zdravko Krivokapić**, litteris Cyrillicis Здравко Кривокапић (Anagasti(sr) in urbe die 2 Septembris 1958 natus) est ingeniarius et politicus Montis Nigri. Alumnus est universitatis Montenegrinae. Ibi et apud universitatem Seraiensem Orientalem docuit. Pro statu et praediis Montenegrinis ecclesiae orthodoxae Serbiensis, anno 2020 periclitatis, agitavit: parlamento Montenegrino legatus, coniunctione factionum gratia primus minister die 4 Decembris 2020 creatus est, quo officio usque in 28 Aprilis 2022 functus est.

Bibliographia
-------------

* "Ko je Zdravko Krivokapić, čovek koji će "izaći na crtu" Đukanovićevom DPS-u" in *Nedeljnik* (1 Augusti 2020)
* Samir Kajosevic, "Deputy PM’s Threats Shake Montenegro’s Fragile Coalition Govt" (10 Septembris 2021) apud *Balkan Insight*

Nexus externi
-------------

* "Zdravko Krivokapic": vita apud *CIDOB: Barcelona Centre for International Affairs* **(Hispanice)**

Primi ministri Montis Nigri

|  |  |
| --- | --- |
|  |  |
| Milo Đukanović 1991 • Philippus Vujanović 1998 • Milo Đukanović 2003 • Željko Šturanović 2006 • Milo Đukanović 2008 • Inguarus Lukšić 2010 • Milo Đukanović 2012 • Duško Marković 2016 • Zdravko Krivokapić 2020 • Dritan Abazović 2022
Мило Ђукановић • Филип Вујановић • Мило Ђукановић • Жељко Штурановић • Мило Ђукановић • Игор Лукшић • Мило Ђукановић • Душко Марковић • Здравко Кривокапић • Дритан Абазовић
*Opus geopoliticum • Gubernatores civitatum Europaearum hodiernarum**Capsae cognatae:* Praesides Montis Nigri • Ministri rerum externarum Montenegrini |
|  |
Wikidata Zapopan
Res apud Vicidata repertae:Zapopan: insigneZapopan: insigne
*Civitas*: Mexicum  
*Locus*: 20°43′13″N 103°23′31″W  
*Numerus incolarum*: 1 476 491  
*Zona horaria*: UTC-6  
Situs interretialis  
*Nomen officiale*: Zapopan, 사포판, საპოპანი, ספופן, サポパン, 萨波潘, Σαπόπαν, Сапопан, 𐌶𐌰𐍀𐍉𐍀𐌰𐌽, ساپوپان, سابوبان, झापोपान
**Gestio**

*Praefectus*: Adiana G. Ruelas, Jesús Pablo Lemus Navarro  
*Procuratio superior*: Xaliscum  

**Geographia**

*Superficies*: 1 902.23 chiliometrum quadratum  
*Territoria finitima*: Guadalaxara, Tequila, San Cristóbal de la Barranca Municipality, Amatitán, El Arenal, Tala, Ixtlahuacán del Río, Tlajomulco de Zuñiga  

**Coniunctiones urbium**

*Urbes gemellae*: Antigua Guatemala, Czanstochova, Grand Rapids, Marianao, Changwon, Rosemead, Saginava, Chengdu, Amstelodamum, Columbus, Mons Pessulanus, Adelaidis, Sherbrooke, Stutgardia, Attalea, Cuajimalpa, Guadalaxara  

**Tabula aut despectus**

Zapopan: situsZapopan: situs
Antiquus character qui urbem Zapopan designat
**Zapopan** est urbs Xaliscae provinciae in Mexico ubi Virgo Maria Zapopanensis colitur. Anno 1541 condita est. Nomen "Zapopan" e verbis Navatlacis *tzápotl* ("*Manilkara zapota*") et *pantli* ("emblema"): haec enim arbor fructifera tam in antiquo charactere hanc urbem designante quam in insigne urbis hodierno videtur.

Notae
-----

1. ↑  E.g. *Acta ordinis fratrum minorum* (Romae 1882) (pp. 25, 29 apud *Google Books*)
2. ↑  E.g. *Acta Apostolicae Sedis* vol. 32, 1940 (p. 118 apud *Google Books*)

Nexus externi
-------------

Basilica Zapopanensis

|  |  |
| --- | --- |
|  | **Situs geographici et historici:** *Locus*: 20°43′13″N 103°23′31″W • *OpenStreetMap* • *GeoNames* • Thesaurus Getty • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **Zapopan** spectant. |

Americae Septentrionalis urbes milies milium incolarum

Angelopolis in California • Angelopolis in Mexico • Antoniopolis • Calgaria • Civitas Iuarezensis • Dallasium • Didacopolis • Dominicopolis • Ecatepec de Morelos • Guadalaxara • Havana • Hustonia • Leon • Managua • Mexicopolis • Mons Regius • Monterrey • Nezahualcóyotl • Novum Eboracum • Philadelphia • Phoenix • Portus Principis • Sicagum • Tigiuana • Torontum • Urbs Guatimalensis • Zapopan

*Opus geopoliticum • Maximae urbes orbis terrarum • Index urbium maximarum Civitatum Foederatarum**Capsae cognatae:* Urbes Americae Septentrionalis capitales • Urbes Africae maximae • Urbes Americae Australis maximae • Urbes Asiae maximae • Urbes Europae maximae • Urbes Oceaniae maximae
**Membrana lymphaticoidea subarachnoidalis**, Anglice *subarachnoidal lymphatic-like membrane* (***SLYM***) est structura anatomica, adhuc in hominibus et muribus inventa. Consideratur haec "*mater quarta*" meningum cerebri. 

Membrana consideratur mesothelialibus structuribus organorum ceterorum cavitatumque corporis similis: Vicinitatis vasa sanguinea tenuissima circumcingit; pariter inveniuntur cellulae systematis immunitatis. Appositio membranae lymphaticoideae subarachnoidalis superficiei endotheliali sinuum venosorum meningum ita vecturam liquorum inter liquorem cerebrospinalem et sanguinem venosum permittit.

Contextus
---------

Adhuc meninges cerebri calculantur strata tria, ab externo ad internum: Dura mater - arachnoidea (mater) - pia mater. Apatium subarachnoidale, quod inter arachnoideam et piam iacet, putatum liquoris tantum plenum. Nunc divisio spatii subarachnoidalis ope membrana subarachnoidali ad functiones adhuc incognitas spectat.

Notae
-----

1. ↑  Møllgård K. Beinlich F. R. M. Kusk P. Miyakoshi L. M. Delle C. Plá V. Hauglund N. L. Esmail T. Rasmussen M. K. Gomolka R. S. Mori Y, Nedergaard M. (Ian 2023). "A mesothelium divides the subarachnoid space into functional compartments". *Science* **379** (6627): 84-8  doi:10.1126/science.adc8810

Nexus interni
-------------

* Meninges

Nexus externi
-------------

* *Nadja Podbregar* (06.01.2023): *Anatomie: Neue Hirnstruktur entdeckt* **(Theodisce)**, cum imagine membranae
* *forskerforum.dk*: *Anna Xavier*, scientista Danica, de agnitionem partis scientificae suae ad membranae inventionem dimicat **(Danice)**